title: A Tanács határozata (2003. december 22.) az Európai Unió és a világ bizonyos régiói közötti kapcsolatok kölcsönös megértését elősegítő szerveknek szóló közösségi cselekvési program létrehozásáról

text:
216                  HU                                   Az Európai Unió Hivatalos Lapja                                                11/48. kötet
32003D0911
2003.12.30.                                         AZ EURÓPAI UNIÓ HIVATALOS LAPJA                                                         L 342/53
                                                           A TANÁCS HATÁROZATA
                                                               (2003. december 22.)
             az Európai Unió és a világ bizonyos régiói közötti kapcsolatok kölcsönös megértését elősegítő szerveknek
                                            szóló közösségi cselekvési program létrehozásáról
                                                                    (2003/911/EK)
AZ EURÓPAI UNIÓ TANÁCSA,                                                     (7)     Az Európai Közösségek általános költségvetésére alkalma-
                                                                                zandó költségvetési rendeletről szóló, 2002. június 25-i
                                                                                1605/2002/EK, Euratom tanácsi rendelet (7) (a továbbiak-
tekintettel az Európai Közösséget létrehozó szerződésre, és külö-                    ban: a költségvetési rendelet) előírja, hogy jogalapot kell
nösen annak 308. cikkére,                                                            létrehozni a már meglévő támogató intézkedésekhez.
tekintettel a Bizottság javaslatára,
                                                                             (8)     Az e határozat tárgyát képező program területi hatályát ki
                                                                                kell terjeszteni az ALA, MEDA, Tacis és CARDS rendelet
tekintettel az Európai Parlament véleményére (1),                                    hatálya alá tartozó régiókra és a tagjelölt országokra.
mivel:
                                                                             (9)     Az e határozat hatálya alá tartozó műveletek nem olyan
                                                                                együttműködési intézkedések, amelyek közvetlenül a fej-
(1)    A Közösség kapcsolatokat tart fenn bizonyos országokkal                       lesztési együttműködés vagy a harmadik országokkal foly-
       és régiókkal, különösen az ALA (2), MEDA (3), Tacis (4) és                    tatott együttműködés körébe tartoznak, de mégis szüksé-
       CARDS (5) rendeletek alapján történő jelentős támogatás                       gesek valamely közösségi célkitűzés eléréséhez.
       nyújtásával,
(2)    Az Európai Tanács legalább két alkalommal (6) hangsú-                 (10)    A költségvetési fegyelemről és a költségvetési eljárás fejlesz-
       lyozta, mekkora jelentőséget tulajdonít az Európai Unió és                    téséről szóló, 1999. május 6-i, az Európai Parlament, a
       partnerei közötti kapcsolatoknak.                                             Tanács és a Bizottság közötti intézményközi megállapodás (8)
                                                                                34. pontja értelmében a program teljes időtartamára e
                                                                                határozattal pénzügyi referenciaösszeget állapítanak meg
(3)    Különös figyelmet kell fordítani a közösségi támogatás                        anélkül, hogy ez a költségvetési hatóság Szerződésben
                                                                                meghatározott hatáskörét érintené.
       regionális dimenziójára, figyelemmel a fent említett rende-
       letek körébe tartozó főbb régiók eltérő szükségleteire és
       prioritásaira, valamint a regionális együttműködés kiegyen-
       súlyozott és összehangolt fejlesztésére.                              (11)    E határozat elfogadására a Szerződés nem ír elő a 308.
                                                                                cikkben megállapítottakon kívüli cselekvési hatásköröket,
(4)    Elő kell segíteni az Európai Unió és az általa támogatott
       partnerek közötti kölcsönös megismerés és egyetértés
       megerősítését.
                                                                             A KÖVETKEZŐKÉPPEN HATÁROZOTT:
(5)    Az Európai Unió és partnerei közötti kölcsönös megisme-
       rés és egyetértés megerősítését az Európai Unió és az érin-
       tett régió közötti kapcsolatok elemzésére szakosodott szer-
       vek segítik.
                                                                                1. cikk
(6)    Az Európai Unió és a világ más régiói közötti kapcsolatok                                         A program célja
       megerősítése érdekében több költségvetési előirányzat jön
       létre intézmények, szervek vagy hálózatok támogatására.               (1) A Tanács közösségi cselekvési programot hoz létre az olyan
                                                                             központok, intézmények és hálózatok támogatására, amelyek az
(1) 2003. november 20-i vélemény (a Hivatalos Lapban még nem tették          Európai Unió és bizonyos régiók közötti kapcsolatok elemzésére
    közzé)                                                                   szakosodtak.
(2) 443/92/EGK rendelet (HL L 52., 1992.2.27., 1. o.)
(3) 1488/96/EK rendelet (HL L 189., 1996.7.30., 1. o.)
(4) 99/2000/EK, EURATOM rendelet (HL L 12., 2000.1.18., 1. o.)               (7) HL L 248., 2002.9.16., 1. o.
(5) 2666/2000/EK rendelet (HL L 306., 2000.12.7., 1. o.)                     (8) HL C 172., 1999.6.18., 1. o. A 2003/429/EK európai parlamenti és
(6) Cannes-i Európai Tanács, 1995. június 26-27. és a Lisszaboni Európai          tanácsi határozattal (HL L 147., 2003.6.14., 25. o.) módosított intéz-
    Tanács, 2000. március 23-24.                                                  ményközi megállapodás.
 ---pagebreak--- 11/48. kötet         HU                               Az Európai Unió Hivatalos Lapja                                                   217
(2) E program általános célkitűzése az Európai Unió és az ALA,                                          4. cikk
MEDA, Tacis és CARDS rendeletek hatálya alá tartozó régiók,
valamint a tagjelölt országok közötti egyetértés és párbeszéd erő-                     A kedvezményezettek kiválasztása
sítése az (1) bekezdésben említett szervek tevékenységeinek támo-
gatásán keresztül. A tevékenységek a központ, intézmény vagy
hálózat éves munkaprogramját foglalják magukban, és megfelel-           (1) A Bizottság a közösségi cselekvési programot a költségvetési
nek a mellékletben leírtaknak. A támogatott tevékenységeknek            rendelettel összhangban hajtja végre.
hozzá kell járulniuk az Európai Unió és az ALA, MEDA, Tacis és
CARDS rendeletek hatálya alá tartozó régiók, valamint a tagjelölt
országok közötti egyetértés és párbeszéd erősödéséhez.                  (2) A szervek éves munkaprogramja alapján nyújtott működési
                                                                        támogatást a mellékletben megállapított általános kritériumoknak
                                                                        megfelelően kell odaítélni.
                               2. cikk                                  (3) Az ilyen működési támogatásra jogosult szerveket a program
                                                                        teljes időtartamára vonatkozó ajánlattételi felhívást követően kell
                   Hozzáférés a programhoz                              kiválasztani azzal a céllal, hogy partnerség jöjjön létre az ilyen
                                                                        szervek és az Európai Unió között.
(1) A támogatás megszerzéséhez a kérelmező szervnek meg kell
felelnie a mellékletben megállapított előírásoknak és az alábbi         Az ajánlattételi felhívás alapján a Bizottság elfogadja a költségve-
követelményeknek:                                                       tési rendelet 116. cikkével összhangban jóváhagyott összegek és
                                                                        a kedvezményezettek jegyzékét.
– független és non-profit jogi személy, amely elsődlegesen az
   Európai Unió és az érintett régiók közötti kapcsolatok megér-
   tésének elősegítésével foglalkozik, a közjót szolgáló valamilyen
   céllal;                                                                                5. cikk
                                                                                A támogatás odaítélése
– több mint két éve törvényesen alakult, és könyvelését a mege-
   lőző két évben bejegyzett könyvvizsgáló hitelesítette;
                                                                        (1) Az e program keretében odaítélt működési támogatások nem
                                                                        használhatóak a szerv összes támogatható kiadásainak fedezésére
– tevékenységei megfelelnek a Közösség külkapcsolati fellépései-
                                                                        abban a naptári évben, amelyre a támogatást odaítélték.
   nek alapjául szolgáló elveknek, és figyelembe veszik a mellék-
   let 4. pontjában meghatározott prioritásokat.
                                                                        (2) Az odaítélt működési támogatás összege nem haladhatja meg
                                                                        a szervezet támogatható kiadásainak 70 %-át abban a naptári
(2) Egy az Európai Unió külkapcsolati politikájának megfelelő
                                                                        évben, amelyre a támogatást odaítélték.
célkitűzést követő szervezetnek annak érdekében, hogy éves mun-
kaprogramja megfeleljen a működési támogatás feltételeinek,
európai szinten vagy az érintett régióban is tevékenykednie kell,       (3) A költségvetési rendelet 113. cikke (2) bekezdésének megfe-
továbbá szerkezetének és tevékenységeinek jelentős lehetőségeket        lelően, ha az ilyen működési támogatást ismételten odaítélik,
kell nyújtaniuk az Európai Unió és/vagy e régiók szintjén.              annak összegét fokozatosan csökkenteni kell. Ha a támogatást
                                                                        olyan szervnek ítélik oda, amely az előző évben működési támo-
                                                                        gatást kapott, az új támogatás formájában megvalósuló közösségi
                                                                        társfinanszírozás aránya legalább 10 százalékkal alacsonyabb lesz,
                               3. cikk                                  mint az előző évi támogatás formájában megvalósuló közösségi
                                                                        társfinanszírozás aránya.
                            Részvétel
A programon azon szervek, intézmények és hálózatok vehetnek                                             6. cikk
részt, amelyek székhelye az alábbiak területén található:
                                                                                Pénzügyi rendelkezések
a) tagállamok;
                                                                        (1) Ez a program 2004. január 1-jén kezdődik és 2006. decem-
b) azon országok, amelyek Európai Unióhoz való 2004-es csatla-          ber 31-ig tart.
    kozását a 2002-es koppenhágai csúcson jóváhagyták;
                                                                        (2) A program végrehajtására szolgáló pénzügyi referenciaösszeg
c) Bulgária, Románia és Törökország;                                    az (1) bekezdésben említett időszakra 4,1 millió EUR.
d) az ALA, MEDA, Tacis vagy CARDS rendeletek hatálya alá tar-           (3) Az éves előirányzatokat a költségvetési hatóság engedélyezi,
    tozó országok vagy régiók;                                          a pénzügyi terv keretein belül.
 ---pagebreak--- 218                 HU                            Az Európai Unió Hivatalos Lapja                                         11/48. kötet
                             7. cikk                                csak e határozat hatálybelépése utáni harmadik évtől
                                                                    alkalmazandó, feltéve, hogy az érintett szervek teljes mértékben
                 Nyomon követés és értékelés                        megfelelnek a hatékony és eredményes gazdálkodás valamennyi
                                                                    követelményének.
2005. december 31-ig a Bizottság jelentést tesz a Tanácsnak a
program      célkitűzéseinek     eléréséről.  A    jelentés   a
kedvezményezettek által elért eredményeken alapul, és különösen
azt értékeli, hogy azok mennyire relevánsak, hatékonyak és                                        9. cikk
hasznosak az 1. cikkben és a mellékletben meghatározott                                       Hatálybalépés
célkitűzések elérése szempontjából.
                                                                    Ez a határozat az Európai Unió Hivatalos Lapjában való kihirdetését
                                                                    követő napon lép hatályba.
                             8. cikk
                    Átmeneti rendelkezések
                                                                    Kelt Brüsszelben, 2003. december 22-én
A közösségi társfinanszírozás 5. cikkben említett fokozatos
csökkentésének elve az olyan szerveknek nyújtott ismételt                                             a Tanács részéről
működési      támogatások      esetén,    amelyek    ugyanazon
                                                                                az elnök
tevékenységek finanszírozására e határozat hatálybalépését
megelőző évben és a megelőző két évre kaptak ilyen támogatást,                                          A. MATTEOLI
 ---pagebreak--- 11/48. kötet    HU                                    Az Európai Unió Hivatalos Lapja                                                   219
                                                                     MELLÉKLET
             1.   Támogatott tevékenységek
                  A szervek azon tevékenységei, melyek segíthetnek megerősíteni és növelni a Közösség fellépésének
                  hatékonyságát, többek között a következők:
                  – az Európai Unió politikáinak, valamint az ajánlattételi felhívás által megcélzott régió vizsgálata és elemzése,
                  – egyeztető dokumentumok elkészítése,
                  – kerekasztal-beszélgetések,
                  – tematikus szemináriumok,
                  – különböző kiadványok.
             2.   A támogatott tevékenységek végrehajtása
             2.1  Az e program körébe tartozó tevékenységeket olyan szerv végzi, melynek célja az Európai Unió és az ALA,
                  MEDA, Tacis vagy CARDS rendeletek hatálya alá tartozó régiók közötti egyetértés és kölcsönös megismerés
                  fokozása.
             2.2  A programot a Szerződések céljainak részét képező elveket és politikákat előmozdító határozat 2. cikkében
                  megnevezett országokban és/vagy régiókban tevékenykedő valamennyi nonprofit szervre, intézményre vagy
                  hálózatra alkalmazni kell.
             2.3  Éves működési támogatást lehet nyújtani az ilyen szervek éves munkaprogramja végrehajtásának
                  támogatásához.
             3.   A kedvezményezettek kiválasztása
                  A működési támogatásra jogosult szerveket a költségvetési rendeletben előírtak szerint ajánlattételi felhívások
                  alapján kell kiválasztani. Ezen ajánlattételi felhívásokat e program kezdetekor teszik közzé azon partnerek
                  kiválasztása érdekében, melyekkel az Európai Unió azt végrehajtja.
             4.   A támogatás iránti kérelmek értékelésének kritériumai
                  A támogatás iránti kérelmeket a következők alapján értékelik:
                  – program céljainak való megfelelés,
                  – tevékenységek minősége,
                  – adott területen szerzett korábbi tapasztalat
                  – jól megalapozott információforrások és kapcsolatok megléte az érintett régiókban és az Európai Unióban,
                  – javasolt tevékenység költség-haszon arányossága,
                  – tevékenységek végrehajtásának helye.
                  A támogatások odaítélésének pontos jellemzőit és kritériumait az ajánlattételi felhívásban kell meghatározni.
             5.   Támogatható kiadások
             5.1  A működési támogatás meghatározásakor kizárólag azokat a költségeket kell figyelembe venni, melyek a
                  kiválasztott szerv rendes tevékenységeinek megfelelő elvégzéséhez szükségesek, különösen a személyi
                  költségek, általános költségek (a bérlettel és az ingatlannal összefüggő költségek, berendezések, irodai felszerelés,
                  távközlési és postai díjak), belső ülések költségei, a nyilvánosságra hozatallal kapcsolatos, illetve a tájékoztatási
                  és terjesztési költségek.
             5.2  Az érintett szervek a közösségi forrásoktól eltérő forrásokból is kapnak támogatást a működésükhöz. E
                  támogatás részben természetben is megvalósulhat feltéve, hogy a hozzájárulás mértéke nem nagyobb a
                  számviteli bizonylatokkal alátámasztott, ténylegesen felmerült költségeknél vagy a kérdéses piacon általában
                  felmerülő költségeknél, az ingatlan formájában megvalósuló dologi juttatások kivételével.
 ---pagebreak--- 220     HU                                  Az Európai Unió Hivatalos Lapja                                                11/48. kötet
    6.    Ellenőrzések és vizsgálatok
    6.1   A működési támogatás kedvezményezettje az utolsó kifizetést követő ötéves időszakban hozzáférhetővé teszi
          a Bizottság számára az összes bizonylatot – az ellenőrzött pénzügyi kimutatást is beleértve –, amely a támogatás
          évében felmerült kiadásokra vonatkozik. A támogatás kedvezményezettje megfelelő esetben biztosítja, hogy a
          partnerek vagy tagok birtokában levő bizonylatokat a Bizottság rendelkezésére bocsássák.
    6.2   A Bizottság saját alkalmazottai vagy bármely más, általa választott külső szerv révén vizsgálatot végezhet a
          támogatás felhasználására vonatkozóan. E vizsgálatokat a megállapodás teljes ideje alatt, és az egyenleg
          kifizetésének időpontját követő ötéves időszakban lehet elvégezni. A vizsgálat megállapításai alapján adott
          esetben a Bizottság elrendelheti a visszafizetést.
    6.3   A Bizottság alkalmazottai és a Bizottság által meghatalmazott külső személyzet megfelelő hozzáférési joggal
          rendelkezik a tevékenység végzésének helyéül szolgáló helyiségekhez, valamint az ilyen vizsgálatok
          elvégzéséhez szükséges valamennyi információhoz, beleértve az elektronikus úton tárolt információkat is.
    6.4   A Számvevőszék és az Európai Csaláselleni Hivatal (OLAF) a Bizottságéval megegyező jogokat élvez, különösen
          a hozzáférés tekintetében.
    6.5   Az Európai Közösség pénzügyi érdekeinek csalással és más szabálytalanságokkal szembeni védelme érdekében
          a Bizottság e program keretében, a 2185/96/Euratom, EK tanácsi rendelettel (1) összhangban helyszíni
          ellenőrzéseket és szemléket végezhet. A vizsgálatokat szükség szerint az Európai Csaláselleni Hivatal (OLAF) is
          végezheti, e vizsgálatokra az 1703/1999/EK európai parlamenti és tanácsi rendelet (2) irányadó.
    (1)  HL L 292., 1996.11.15., 2. o.
    (2)  HL L 136., 1999.5.31., 1. o.


title: A Bizottság határozata (2016. február 8.) az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Atomenergia-közösség nevében történő megkötéséről

text:
               11.2.2016

               HU

               Az Európai Unió Hivatalos Lapja

               C 52/9

         A BIZOTTSÁG HATÁROZATA
   (2016. február 8.)
   az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Atomenergia-közösség nevében történő megkötéséről
   (2016/C 52/06)
   AZ EURÓPAI BIZOTTSÁG,
   tekintettel az Európai Atomenergia-közösséget létrehozó szerződésre és különösen annak 101. cikke (2) bekezdésére,
   tekintettel az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (a továbbiakban: a jegyzőkönyv) Bizottság általi, az Európai Atomenergia-közösség nevében történő megkötésének jóváhagyásáról szóló tanácsi határozatra,
   mivel:

               (1)

               A jegyzőkönyv megkötése külön eljárás tárgyát képezi egyrészről az Európai Unióról szóló szerződés és az Európai Unió működéséről szóló szerződés hatálya alá tartozó kérdések, és másrészről az Európai Atomenergia-közösséget létrehozó szerződés hatálya alá tartozó kérdések tekintetében.

               (2)

               2015. július 20-án a Tanács az Európai Unió működéséről szóló szerződés 218. cikkének (6) bekezdése és Horvátország csatlakozási okmánya 6. cikkének (2) bekezdése alapján elfogadta az (EU) 2015/1292 határozatot (1) a jegyzőkönyv Európai Unió és tagállamai nevében történő megkötéséről.

               (3)

               2014. április 14-én a Tanács elfogadta a 2014/518/Euratom határozatot (2) a jegyzőkönyv Bizottság általi, az Európai Atomenergia-közösség nevében történő megkötésének jóváhagyásáról.

               (4)

               Az Európai Atomenergia-közösséget létrehozó szerződés hatálya alá tartozó kérdésekre tekintettel a jegyzőkönyvet az Európai Atomenergia-közösség nevében is meg kell kötni,

         A KÖVETKEZŐKÉPPEN HATÁROZOTT:
   1. cikk
   Jóváhagyásra kerül az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (3) (a továbbiakban: a jegyzőkönyv) Európai Atomenergia-közösség nevében történő megkötése.
   2. cikk
   A Bizottság elnöke felhatalmazást kap valamennyi, ahhoz szükséges lépésnek az Európai Atomenergia-közösség nevében való megtételére, amely kifejezi, hogy az Európai Atomenergia-közösség a jegyzőkönyvet magára nézve kötelezőnek ismeri el, különös tekintettel a jegyzőkönyv 13. cikkében hivatkozott jóváhagyó okirat letétbe helyezésére.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. február 8-án.

            a Bizottság részéről

            az elnök

         Jean-Claude JUNCKER

      (1)  A Tanács 2015. július 20-i (EU) 2015/1292 határozata az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről (HL L 199., 2015.7.29., 1. o.).

      (2)  A Tanács 2014. április 14-i 2014/518/Euratom határozata az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Európai Bizottság általi, az Európai Atomenergia-közösség nevében történő megkötésének jóváhagyásáról (HL L 233., 2014.8.6., 20. o.).

      (3)  HL L 233., 2014.8.6., 3. o.


title: A Bizottság 1989. március 3-i határozata a szakmai vagy üzleti titoktartási kötelezettség alá tartozó okmányok nyilvánosságra hozatalára vonatkozó részletes szabályok megállapításáról

text:
Fontos jogi nyilatkozat

|

31989D0196

Hivatalos Lap L 073 , 17/03/1989 o. 0052 - 0052 finn különkiadás fejezet 17 kötet 1 o. 0098  svéd különkiadás fejezet 17 kötet 1 o. 0098

		A Bizottság határozata(1989. március 3.)a szakmai vagy üzleti titoktartási kötelezettség alá tartozó okmányok nyilvánosságra hozatalára vonatkozó részletes szabályok megállapításáról(89/196/EGK, Euratom, ESZAK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösség és az Európai Atomenergia-közösség történeti levéltárainak a nyilvánosság számára történő megnyitásáról szóló, 1983. február 1-jei 354/83/EGK, Euratom tanácsi rendeletre [1] és különösen annak 9. cikkére,tekintettel az Európai Szén- és Acélközösség történeti levéltárainak a nyilvánosság számára történő megnyitásáról szóló, 1983. február 8-i 359/83/ESZAK bizottsági határozatra [2] és különösen annak 9. cikkére,mivel a Közösségek történeti levéltárainak a nyilvánosság számára történő megnyitására vonatkozó szabályok szerint a szakmai vagy üzleti titoktartási kötelezettség alá tartozó okmányokat és feljegyzéseket csak akkor lehet a nyilvánosság számára hozzáférhetővé tenni, ha az azokban érintett személynek vagy vállalkozásnak nincs azzal szemben ellenvetése; mivel evégett a Bizottság köteles tájékoztatást adni arról a szándékáról, hogy az okmányokat és feljegyzéseket a nyilvánosság számára hozzáférhetővé kívánja tenni;mivel, különösen címváltozás vagy jogutódlás esetében, gyakran nehéz az érintett személy vagy vállalkozás előzetes értesítése;mivel, a Közösségek történeti levéltárainak a nyilvánosság számára történő megnyitására irányuló eljárás hatékony érvényesülésének biztosítása érdekében, olyan rendelkezést kell hozni, amely felhatalmazza a Bizottságot arra, hogy az érintett személyt vagy vállalkozást az Európai Közösségek Hivatalos Lapjában közzétett értesítés útján tájékoztassa.A KÖVETKEZŐKÉPPEN HATÁROZOTT:1. cikk(1) A 354/83/EGK, Euratom rendelet 4. cikkének, illetve a 359/83/ESZAK bizottsági határozat 4. cikkének alkalmazása céljából a Bizottság írásban értesíti az érintett személyt vagy vállalkozást azon szándékáról, hogy a nyilvánosság számára hozzáférhetővé tesz szakmai vagy üzleti titoktartási kötelezettség alá tartozó okmányt vagy feljegyzést, és felhívja az érintett személyt vagy vállalkozást, hogyha ellenvetése van, azt hat hetes határidőn belül tegye meg.Amennyiben e határidőn belül semmiféle ellenvetést nem tesznek, az okmányt vagy a feljegyzést a nyilvánosság számára hozzáférhetővé kell tenni.(2) Ha a Bizottság írásbeli felhívása nem jut el az érintett személyhez vagy vállalkozáshoz, a Bizottság értesítést tesz közzé az Európai Közösségek Hivatalos Lapjában (C sorozat), amelyben bejelenti szándékát, hogy a kérdéses okmányt vagy feljegyzést a nyilvánosság számára hozzáférhetővé teszi, amennyiben az értesítés közzétételétől számított hat héten belül nem tesznek ellenvetést. Az Európai Közösségek Hivatalos Lapjában közzétett értesítés megjelöli az érintett személyt vagy vállalkozást, valamint a szóban forgó okmány vagy feljegyzés jellegét.Amennyiben a jelzett határidőn belül semmiféle ellenvetést nem tesznek, az okmányt vagy a feljegyzést a nyilvánosság számára hozzáférhetővé kell tenni.2. cikkEzt a határozatot 1989. március 3-tól kell alkalmazni.Kelt Brüsszelben, 1989. március 3-ána Bizottság részérőlAntónio Cardoso e Cunhaa Bizottság tagja[1] HL L 43., 1983.2.15, 1. o.[2] HL L. 43., 1983.2.15, 14. o.--------------------------------------------------


title: 2011/583/EU: Az Európai Parlament határozata ( 2011. május 10. ) a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó elszámolása lezárásáról

text:
               27.9.2011

               HU

               Az Európai Unió Hivatalos Lapja

               L 250/172

         AZ EURÓPAI PARLAMENT HATÁROZATA
   (2011. május 10.)
   a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó elszámolása lezárásáról
   (2011/583/EU)
   AZ EURÓPAI PARLAMENT,

               —

               tekintettel a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó végleges éves beszámolójáról szóló jelentésére, a megfigyelőközpont válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (3) és különösen annak 15. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0120/2011),

               1.

               jóváhagyja a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot a Kábítószer és a Kábítószerfüggőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 162. o.

      (2)  HL L 248., 2002.9.16., 1. o.

      (3)  HL L 376., 2006.12.27., 1. o.

      (4)  HL L 357., 2002.12.31., 72. o.


title: 2011/54/EU: A Tanács határozata ( 2011. január 24. ) a Régiók Bizottsága egy lett tagjának és egy lett póttagjának kinevezéséről

text:
               28.1.2011

               HU

               Az Európai Unió Hivatalos Lapja

               L 25/30

         A TANÁCS HATÁROZATA
   (2011. január 24.)
   a Régiók Bizottsága egy lett tagjának és egy lett póttagjának kinevezéséről
   (2011/54/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a lett kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Ainārs ŠLESERS hivatali idejének lejártát követően a Régiók Bizottsága egy tagjának helye megüresedett.

               (3)

               Sergejs DOLGOPOLOVS hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Dainis TURLAIS, Rīgas domes Drošības, kārtības un korupcijas novēršanas jautājumu komitejas priekšsēdētājs;

                     és

               b)

               póttagként:

                           —

                           Viktors GLUHOVS, Rīgas domes deputāts, Pilsētas attīstības komitejas loceklis.

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. január 24-én.

            a Tanács részéről

            az elnök

         FAZEKAS S.

      (1)  HL L 348., 2009.12.29., 22. o. és HL L 12., 2010.1.19., 11. o.


title: Az Európai Parlament és a Tanács 1025/2013/EU határozata ( 2013. október 22. ) a Kirgiz Köztársaságnak nyújtandó makroszintű pénzügyi támogatásról

text:
               25.10.2013

               HU

               Az Európai Unió Hivatalos Lapja

               L 283/1

         AZ EURÓPAI PARLAMENT ÉS A TANÁCS 1025/2013/EU HATÁROZATA
   (2013. október 22.)
   a Kirgiz Köztársaságnak nyújtandó makroszintű pénzügyi támogatásról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 209. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   rendes jogalkotási eljárás keretében (1),
   mivel:

               (1)

               Az Unió és a Kirgiz Köztársaság közötti együttműködés alapját az egyrészről az Európai Közösségek és tagállamaik, másrészről a Kirgiz Köztársaság közötti partnerségi és együttműködési megállapodás (2) (PEM) képezi, amely 1999-ben lépett hatályba. Az Unió az általános preferenciarendszernek megfelelő bánásmódot biztosít a Kirgiz Köztársaság számára.

               (2)

               A kirgiz gazdaságot 2009-ben a nemzetközi pénzügyi válság, majd 2010 júniusában etnikai zavargások sújtották. Ezen események akadályozták a gazdaság működését, és azt eredményezték, hogy az államnak jelentős összegeket kellett az újjáépítésre és a társadalmi segítségnyújtásra fordítania, ami számottevő külső és költségvetési finanszírozási rést teremtett.

               (3)

               A 2010. július 27-én Biskekben tartott magas szintű adományozói konferencián a nemzetközi közösség 1,1 milliárd USD összegű válsághelyzeti támogatást ígért a Kirgiz Köztársaság gazdasági helyreállításának elősegítése érdekében. A konferencián az Unió bejelentette, hogy kész 117,9 millió EUR összegig terjedő pénzügyi támogatást nyújtani.

               (4)

               A Tanács a Külügyek Tanácsa formáció keretében ülésezve, a Kirgiz Köztársaságról szóló, 2010. július 26-i következtetéseiben üdvözölte az új kirgiz kormánynak a demokratikus intézményi keret létrehozására irányuló erőfeszítéseit, és felkérte a Bizottságot, hogy továbbra is nyújtson támogatást, többek között új támogatási programok formájában a Kirgiz Köztársaság hatóságai számára reformprogramjaik végrehajtásához, továbbá járuljon hozzá az ország fenntartható gazdasági és társadalmi fejlődéséhez.

               (5)

               A Kirgiz Köztársaság kialakulóban lévő parlamentáris demokráciájának nyújtott uniós politikai és gazdasági támogatás politikai üzenetet hordozna, miszerint az Unió határozottan támogatja a közép-ázsiai demokratikus reformokat; ez összhangban van a Közép-Ázsiára vonatkozó (2007–2013-as) stratégiában meghatározott, a régióval kapcsolatos uniós szakpolitikával és a Közép-Ázsiáról szóló, 2012. június 25-i tanácsi következtetésekkel.

               (6)

               Az Európai Parlament és a Tanács együttes nyilatkozatával összhangban – amelyet a 778/2013/EU európai parlamenti és tanácsi határozattal (3) egyidőben fogadtak el – az uniós makroszintű pénzügyi támogatásnak feltétel nélküli és célhoz nem kötött fizetésimérleg-támogatás formájában nyújtott rendkívüli pénzügyi eszköznek kell lennie, amelynek célja a kedvezményezett fenntartható külső pénzügyi helyzetének helyreállítása és egy olyan szakpolitikai program végrehajtásának támogatása, amely olyan erőteljes kiigazítási és strukturális reformintézkedéseket tartalmaz, amelyek javítják a fizetési mérleget, különösen a programidőszakon belül, és megerősítik az Unióval kötött vonatkozó megállapodások és programok végrehajtását.

               (7)

               A Nemzetközi Valutalap (IMF) pénzügyi támogatást nyújt a Kirgiz Köztársaság gazdaságának kiigazításához és a reformok végrehajtásához. 2011 júniusában a kirgiz hatóságok és az IMF megállapodást kötöttek egy, az országnak három évre nyújtandó, nem elővigyázatossági jellegű kibővített hitelkeretről (a továbbiakban: az IMF-program) 66,6 millió különleges lehívási jog (SDR) értékben. Az IMF 2013. júniusban jóváhagyta e program negyedik felülvizsgálatát. Az IMF-program célkitűzései összhangban vannak az uniós makroszintű pénzügyi támogatás céljával, vagyis azzal, hogy enyhítse a fizetési mérlegben rövid távon fennálló nehézségeket, valamint hogy támogassa az uniós makroszintű pénzügyi támogatás céljának megfelelő, erőteljes kiigazítási intézkedések végrehajtását.

               (8)

               Az Unió a 2011–2013-as időszakra a Fejlesztési Együttműködési Eszköz keretében összesen 33 millió EUR ágazati költségvetési támogatást is nyújt a Kirgiz Köztársaságnak, hogy előmozdítsa a szociális védelem, az oktatás és az államháztartás irányítása terén végrehajtandó reformokat.

               (9)

               A Kirgiz Köztársaság 2010-ben a romló gazdasági helyzet és kilátások fényében makroszintű pénzügyi támogatást kért az Uniótól.

               (10)

               Tekintettel a Kirgiz Köztársaságnak az Unió szempontjából betöltött stratégiai szerepére, valamint a régió stabilitásában játszott döntő szerepére, kivételesen úgy tekintendő, hogy a Kirgiz Köztársaság uniós makroszintű pénzügyi támogatásra jogosult.

               (11)

               Tekintettel arra, hogy a Kirgiz Köztársaság az általa végrehajtott erőteljes gazdasági stabilizációs és reformprogramok ellenére az IMF és más multilaterális intézmények által biztosított forrásokat beszámítva is jelentős külső finanszírozási réssel rendelkezik, a Kirgiz Köztársaságnak nyújtandó uniós makroszintű pénzügyi támogatás (a továbbiakban: az uniós makroszintű pénzügyi támogatás) a jelenlegi kivételes körülmények között megfelelő válasznak tekinthető a Kirgiz Köztársaság azon kérésére, hogy az IMF-program mellett az Unió is támogassa a gazdasági stabilizációt.

               (12)

               Indokolt, hogy az uniós makroszintű pénzügyi támogatás célja a Kirgiz Köztársaság fenntartható külső finanszírozási helyzetének visszaállítása, és ezáltal gazdasági és társadalmi fejlődésének támogatása legyen.

               (13)

               Az uniós makroszintű pénzügyi támogatás összegét a Kirgiz Köztársaság fennálló külső finanszírozási igényének teljes körű számszerű értékelése alapján kell meghatározni, figyelembe véve az ország saját forrásokból történő finanszírozási képességét, és különösen a rendelkezésére álló nemzetközi tartalékokat. Az uniós makroszintű pénzügyi támogatásnak ki kell egészítenie az IMF és a Világbank programjait és forrásait. A támogatás összegének meghatározása figyelembe veszi a multilaterális támogatóktól várható pénzügyi hozzájárulást, az Unió és a más támogatók közti méltányos tehermegosztás biztosításának szükségességét, az Unió egyéb külső finanszírozási eszközeinek a Kirgiz Köztársaságban már előzetesen megtörtént alkalmazását és a teljes uniós szerepvállalás hozzáadott értékét is.

               (14)

               Tekintettel a Kirgiz Köztársaság fennálló külső finanszírozási igényére, az egy főre eső jövedelem és a szegénységi mutatók alapján mért gazdasági fejlettségi szintjére, a saját forrásokból történő finanszírozási képességére és különösen a rendelkezésére álló nemzetközi tartalékokra, valamint az adósságállomány fenntarthatóságának elemzése alapján megállapított visszafizetési képességre, a támogatás egy részét vissza nem térítendő támogatás formájában kell nyújtani.

               (15)

               A Bizottságnak biztosítania kell, hogy az uniós makroszintű pénzügyi támogatás jogi szempontból és tartalmilag összhangban álljon a külső fellépés és az egyéb vonatkozó uniós politikák különféle területein kitűzött alapelvekkel, célokkal és meghozott intézkedésekkel.

               (16)

               Az uniós makroszintű pénzügyi támogatásnak elő kell segítenie a Kirgiz Köztársasággal szembeni uniós külpolitikát. A makroszintű pénzügyi támogatási műveletek során a Bizottság szolgálatainak és az Európai Külügyi Szolgálatnak mindvégig szorosan együtt kell működniük annak érdekében, hogy koordinálják az Unió külpolitikáját, és biztosítsák annak következetességét.

               (17)

               Az uniós makroszintű pénzügyi támogatásnak hozzá kell járulnia az Unióval közösen vallott értékekkel, többek között a demokráciával, a jogállamisággal, a felelősségteljes kormányzással, az emberi jogok tiszteletben tartásával, a fenntartható fejlődéssel és a szegénység visszaszorításával, valamint a nyitott, szabályokon alapuló és tisztességes kereskedelemmel összefüggésben a Kirgiz Köztársaság által tett kötelezettségvállalásokhoz.

               (18)

               Az uniós makroszintű pénzügyi támogatás nyújtásának előfeltétele, hogy a Kirgiz Köztársaság tiszteletben tartsa a demokratikus mechanizmusokat, többek között a többpárti parlamentáris rendszert és a jogállamiságot, valamint garantálja az emberi jogok tiszteletben tartását. Ezenfelül az uniós makroszintű pénzügyi támogatás konkrét célkitűzéseinek fokozniuk kell az államháztartás-irányítási rendszerek hatékonyságát, átláthatóságát és elszámoltathatóságát a Kirgiz Köztársaságban. A Bizottságnak rendszeresen ellenőriznie kell az előfeltételek megvalósulását és a célkitűzések teljesítését is.

               (19)

               Az Unió uniós makroszintű pénzügyi támogatáshoz kapcsolódó pénzügyi érdekeinek hatékony védelme céljából a Kirgiz Köztársaságnak megfelelő intézkedéseket kell hoznia a támogatással kapcsolatos csalás, korrupció és bármely egyéb szabálytalanság megelőzése és az ellenük való küzdelem vonatkozásában. Ezen túlmenően rendelkezni kell a Bizottság által végzendő ellenőrzésekről és a Számvevőszék által végzendő auditokról.

               (20)

               Az uniós makroszintű pénzügyi támogatás rendelkezésre bocsátása az Európai Parlament és a Tanács hatáskörének sérelme nélkül történik.

               (21)

               A vissza nem térítendő támogatások formájában nyújtott makroszintű pénzügyi támogatás összegeinek és a hitelek formájában nyújtott makroszintű pénzügyi támogatás összegeinek összhangban kell lenniük a többéves pénzügyi keretben megállapított költségvetési előirányzatokkal.

               (22)

               Az uniós makroszintű pénzügyi támogatást a Bizottságnak kell kezelnie. Annak biztosítására, hogy az Európai Parlament és a Tanács nyomon követhesse e határozat végrehajtását, a Bizottságnak rendszeresen tájékoztatnia kell őket a támogatással kapcsolatos fejleményekről, és rendelkezésükre kell bocsátania a vonatkozó dokumentumokat.

               (23)

               Ezen határozat végrehajtása egységes feltételeinek biztosítása érdekében a Bizottságra végrehajtási hatásköröket kell ruházni. Ezeket a 182/2011/EU európai parlamenti és tanácsi rendeletnek (4) megfelelően kell gyakorolni.

               (24)

               Az uniós makroszintű pénzügyi támogatás egyetértési megállapodásban megállapított gazdaságpolitikai feltételektől függően adható meg. A végrehajtás egységes feltételeinek biztosítása és a hatékonyság érdekében a Bizottságot fel kell hatalmazni arra, hogy e feltételeket a 182/2011/EU rendelettel összhangban a tagállamok képviselőiből álló bizottság felügyelete alatt tárgyalja meg a kirgiz hatóságokkal. Az említett rendelet értelmében általában véve tanácsadó bizottsági eljárást kell alkalmazni a rendeletben meghatározottaktól eltérő esetekben. Figyelembe véve a 90 millió EUR összeghatárnál nagyobb mértékű támogatás potenciálisan jelentős hatásait, az említett értékhatár feletti műveletekre helyénvaló a vizsgálóbizottsági eljárást alkalmazni. Figyelemmel a Kirgiz Köztársaságnak nyújtandó uniós makroszintű pénzügyi támogatás összegére, a tanácsadó bizottsági eljárást kell alkalmazni az egyetértési megállapodás elfogadására, valamint a támogatás csökkentésére, felfüggesztésére és megszüntetésére.

               (25)

               Az IMF szerint a Kirgiz Köztársaság a „feltörekvő, illetve fejlődő gazdaságok” kategóriájába tartozik; a Világbank szerint a Kirgiz Köztársaság az alacsony jövedelmű gazdaságok és az Nemzetközi Fejlesztési Társuláshoz tartozó országok csoportjának tagja; az UN-OHRLLS (5) szerint a Kirgiz Köztársaság a kontinentális elszigeteltségben lévő fejlődő országok kategóriájába tartozik; az OECD Fejlesztési Támogatási Bizottság szerint a Kirgiz Köztársaság az egyéb alacsony jövedelmű országok jegyzékén szerepel. Ennélfogva a Kirgiz Köztársaság a Szerződés 208. cikke értelmében vett fejlődő országnak tekintendő, ami indokolja a Szerződés 209. cikkének e határozat jogalapjául vételét,

         ELFOGADTA EZT A HATÁROZATOT:
   1. cikk
   (1)   Az Unió 30 millió EUR összegig terjedő makroszintű pénzügyi támogatást (a továbbiakban: az uniós makroszintű pénzügyi támogatás) nyújt a Kirgiz Köztársaságnak a Kirgiz Köztársaság gazdasági stabilizációjának támogatása és az IMF érvényben lévő programjában meghatározott, a fizetési mérleghez kapcsolódó finanszírozási szükségletek fedezése céljából. Ebből a maximális összegből legfeljebb 15 millió EUR hitel formájában, és legfeljebb 15 millió EUR vissza nem térítendő támogatás formájában nyújtandó. Az uniós makroszintű pénzügyi támogatás rendelkezésre bocsátásának feltétele az adott évi uniós költségvetésnek a az Európai Parlament és a Tanács általi jóváhagyása.
   (2)   Az uniós makroszintű pénzügyi támogatás hitelelemének finanszírozása céljából a Bizottság felhatalmazást kap arra, hogy az az Unió nevében hitelt vegyen fel a tőkepiacokon vagy pénzügyi intézményektől, és a pénzt továbbkölcsönözze a Kirgiz Köztársaságnak. A hitelek maximális futamideje 15 év.
   (3)   Az uniós makroszintű pénzügyi támogatás rendelkezésre bocsátását a Bizottság az IMF és a Kirgiz Köztársaság között létrejött megállapodásokkal és megegyezésekkel, valamint a PEM-ben, továbbá a Közép-Ázsiára vonatkozó (2007–2013-as) uniós stratégiában meghatározott gazdasági reformok alapelveivel és céljaival összeegyeztethető módon irányítja. A Bizottság rendszeresen tájékoztatja az Európai Parlamentet és a Tanácsot az uniós makroszintű pénzügyi támogatással kapcsolatos fejleményekről, ideértve annak folyósításait is, valamint kellő időben ezen intézmények rendelkezésére bocsátja a vonatkozó dokumentumokat.
   (4)   Az uniós makroszintű pénzügyi támogatás a 3. cikk (1) bekezdésében említett egyetértési megállapodás hatálybalépését követő első naptól számított két évig áll rendelkezésre.
   (5)   Abban az esetben, ha a Kirgiz Köztársaság finanszírozási igénye az uniós makroszintű pénzügyi támogatás folyósításának időszakában jelentősen csökken a kezdeti előrejelzésekhez képest, a Bizottság a 7. cikk (2) bekezdésében említett tanácsadó bizottsági eljárás keretében csökkenti, felfüggeszti vagy megszünteti a támogatást.
   2. cikk
   Az uniós makroszintű pénzügyi támogatás nyújtásának előfeltétele, hogy a Kirgiz Köztársaság tiszteletben tartsa a demokratikus mechanizmusokat, többek között a többpárti parlamentáris rendszert és a jogállamiságot, valamint garantálja az emberi jogok tiszteletben tartását. A Bizottság az uniós makroszintű pénzügyi támogatás teljes életciklusa alatt nyomon követi ezen előfeltétel teljesülését. E cikket a 2010/427/EU tanácsi határozattal (6) összhangban kell alkalmazni.
   3. cikk
   (1)   A Bizottság az e határozat 7. cikkének (2) bekezdésében megállapított tanácsadó bizottsági eljárásnak megfelelően megállapodik a kirgiz hatóságokkal az uniós makroszintű pénzügyi támogatáshoz kapcsolódó, a strukturális reformokra és a rendezett államháztartásra összpontosító, pontosan meghatározott gazdaságpolitikai és pénzügyi feltételekről, amelyeket az e feltételek teljesítésére vonatkozó időkeretet is tartalmazó egyetértési megállapodásba kell foglalni (a továbbiakban: az egyetértési megállapodás). Az egyetértési megállapodásban meghatározott gazdaságpolitikai és pénzügyi feltételeknek összhangban kell lenniük az 1. cikk (3) bekezdésében említett megállapodásokkal és egyetértési megállapodásokkal, köztük a Kirgiz Köztársaság által az IMF támogatásával végrehajtott makrogazdasági kiigazítási és strukturálisreform-programokkal.
   (2)   Az említett feltételek különösen az uniós makroszintű pénzügyi támogatás hatékonyságának, átláthatóságának és elszámoltathatóságának fokozására irányulnak, ideértve a Kirgiz Köztársaság államháztartás-irányítási rendszereit is. A szakpolitikai intézkedések kidolgozásakor megfelelő mértékben figyelembe kell venni a kölcsönös piacnyitás, a szabályokon alapuló méltányos kereskedelem fejlesztése, valamint az Unió külpolitikájával összefüggő más prioritások terén elért előrelépést is. Az említett célkitűzések megvalósításában elért előrelépéseket a Bizottság rendszeresen nyomon követi.
   (3)   Az uniós makroszintű pénzügyi támogatás részletes pénzügyi feltételeit a Bizottság és a kirgiz hatóságok között megkötendő, vissza nem térítendő támogatásról szóló megállapodásban, illetve hitelmegállapodásban kell meghatározni.
   (4)   Az uniós makroszintű pénzügyi támogatás végrehajtása során a Bizottság felügyeli a Kirgiz Köztársaságnak a támogatás tekintetében alkalmazandó pénzügyi megállapodásainak, igazgatási eljárásainak, külső és belső ellenőrzési mechanizmusainak megbízhatóságát, valamint a jóváhagyott időkeretnek a Kirgiz Köztársaság általi betartását.
   (5)   A Bizottság rendszeres időközönként meggyőződik arról, hogy teljesülnek-e a 4. cikk (3) bekezdésében előírt feltételek, ideértve azt is, hogy a Kirgiz Köztársaság gazdaságpolitikája összhangban van-e az európai uniós makroszintű pénzügyi támogatás célkitűzéseivel. Ennek során a Bizottság szorosan együttműködik az IMF-fel és a Világbankkal, és szükség esetén az Európai Parlamenttel és a Tanáccsal.
   4. cikk
   (1)   A (3) bekezdésben meghatározott feltételekre figyelemmel az uniós makroszintű pénzügyi támogatást a Bizottság vissza nem térítendő támogatást és hitelt is tartalmazó két részletben bocsátja rendelkezésre. Az egyes részletek nagyságát az egyetértési megállapodásban határozzák meg.
   (2)   A hitel formájában nyújtott uniós makroszintű pénzügyi támogatás összegeire szükség esetén a 2009/480/EK, Euratom tanácsi rendelettel (7) összhangban tartalékot kell képezni.
   (3)   A Bizottság az összes alábbi feltétel teljesítésétől függően dönt a részletek folyósításáról:

               a)

               a 2. cikkben foglalt előfeltétel;

               b)

               a nem elővigyázatossági jellegű IMF-hitelkeret által támogatott, erőteljes kiigazítási és strukturális reformintézkedéseket tartalmazó szakpolitikai program végrehajtása terén elért tartósan kielégítő eredmény; valamint

               c)

               az egyetértési megállapodásban szereplő gazdaságpolitikai feltételek megadott időkereten belüli teljesítése.

         A második részlet kifizetésére legkorábban három hónappal az első részlet rendelkezésre bocsátása után kerülhet sor.
   (4)   A (3) bekezdésben említett feltételek nem teljesülése esetén a Bizottság átmenetileg felfüggeszti vagy megszünteti az uniós makroszintű pénzügyi támogatás folyósítását. Ilyen esetben tájékoztatja az Európai Parlamentet és a Tanácsot a felfüggesztés vagy megszüntetés okairól.
   (5)   Az uniós makroszintű pénzügyi támogatást a Kirgiz Köztársaság Nemzeti Bankjának kell kifizetni. Az egyetértési megállapodásban meghatározandó előírásoktól függően, ideértve a fennmaradó költségvetési finanszírozási igény megerősítését is, az uniós pénzeszközöket a Kirgiz Köztársaság Államkincstára mint végső kedvezményezett számára is át lehet utalni.
   5. cikk
   (1)   Az uniós makroszintű pénzügyi támogatás hiteleleméhez kapcsolódó hitelfelvételi és -nyújtási műveleteket euróban, egyazon értéknap alkalmazásával kell végrehajtani, és az Unió ennek során nem lehet érintett a futamidők átalakításában, árfolyam- vagy kamatkockázatokban vagy más kereskedelmi kockázatban.
   (2)   Ha a körülmények megengedik és amennyiben a Kirgiz Köztársaság kéri, a Bizottság megteheti a szükséges lépéseket annak biztosítására, hogy a hitelfeltételek tartalmazzanak előtörlesztési rendelkezést, és hogy ehhez a hitelfelvételi műveletek feltételei közé felvett megfelelő rendelkezés kapcsolódjon.
   (3)   Amennyiben a körülmények lehetővé teszik a hitel kamatlábának csökkentését, és a Kirgiz Köztársaság kérelmezi, a Bizottság dönthet úgy, hogy részben vagy egészben refinanszírozza eredeti kölcsöneit, vagy átalakíthatja a vonatkozó pénzügyi feltételeket. A refinanszírozási vagy átalakítási műveleteket az (1) és a (4) bekezdésben megállapított feltételekkel összhangban kell elvégezni, és azok nem eredményezhetik az adott hitel futamidejének meghosszabbítását vagy a refinanszírozás vagy az átalakítás napján fennálló tőkeösszeg növekedését.
   (4)   Az e határozat szerinti hitelfelvételi és -nyújtási műveletekhez kapcsolódó, az Unió részéről felmerülő költségeket a Kirgiz Köztársaság viseli.
   (5)   A Bizottság tájékoztatja az Európai Parlamentet és a Tanácsot a (2) és (3) bekezdésben említett műveletek alakulásáról.
   6. cikk
   (1)   Az uniós makroszintű pénzügyi támogatás végrehajtása a 966/2012/EU, Euratom európai parlamenti és tanácsi rendelettel (8) és a Bizottság 1268/2012/EU felhatalmazáson alapuló rendeletével (9) összhangban történik.
   (2)   Az uniós makroszintű pénzügyi támogatás végrehajtása közvetlen irányítással történik.
   (3)   A kirgiz hatóságokkal kötendő egyetértési megállapodásnak, hitelmegállapodásnak és vissza nem térítendő támogatásról szóló megállapodásnak rendelkeznie kell az alábbiakról:

               a)

               annak biztosítása, hogy a Kirgiz Köztársaság rendszeresen ellenőrizze az uniós költségvetésből nyújtott finanszírozás megfelelő felhasználását, megtegye a megfelelő intézkedéseket a szabálytalanságok és a csalások elkerüléséhez, és szükség esetén jogi lépéseket tegyen az e rendelet alapján nyújtott, jogellenesen felhasznált pénzeszközök visszafizettetése érdekében;

               b)

               az Unió pénzügyi érdekei védelmének biztosítása, különösen az uniós makroszintű pénzügyi támogatást érintő csalás, korrupció és egyéb szabálytalanságok megelőzését és az ellenük való küzdelmet illetően meghozandó egyedi intézkedések előírása, összhangban a 2988/95/EK, Euratom tanácsi rendelettel (10), a 2185/96/Euratom, EK tanácsi rendelettel (11), valamint a 883/201/EU, Euratom európai parlamenti és tanácsi rendelettel (12);

               c)

               a Bizottságnak – az Európai Csalás Elleni Hivatalt is beleértve – vagy képviselőinek kifejezett felhatalmazása ellenőrzések, ezen belül helyszíni ellenőrzések és vizsgálatok lefolytatására;

               d)

               a Bizottság és a Számvevőszék kifejezett felhatalmazása arra, hogy az uniós makroszintű pénzügyi támogatás rendelkezésre állásának időtartama alatt és azt követően is ellenőrzéseket hajtsanak végre, ideértve dokumentumok ellenőrzését és helyszíni ellenőrzéseket, például működési értékeléseket;

               e)

               annak biztosítása, hogy amennyiben megállapításra kerül, hogy a Kirgiz Köztársaság a makroszintű pénzügyi támogatás kezelésével kapcsolatban csalást vagy korrupciós cselekményt követ el, illetve olyan más jogellenes tevékenységet folytat, amely sérti az Unió pénzügyi érdekeit, az Uniónak jogában álljon a vissza nem térítendő támogatás teljes visszafizettetése és/vagy a hitel lejárat előtti visszafizettetése.

         (4)   Az uniós makroszintű pénzügyi támogatás végrehajtása során a Bizottság – működési értékelés révén – felügyeli a Kirgiz Köztársaság által alkalmazandó, a támogatás szempontjából releváns pénzügyi szabályok, igazgatási eljárások, valamint külső és belső ellenőrzési mechanizmusok megbízhatóságát.
   7. cikk
   (1)   A Bizottság munkáját egy bizottság segíti. Ez a bizottság a 182/2011/EU rendelet értelmében vett bizottságnak minősül.
   (2)   Az e bekezdésre történő hivatkozáskor a 182/2011/EU rendelet 4. cikkét kell alkalmazni.
   8. cikk
   (1)   A Bizottság minden év június 30-ig benyújtja az Európai Parlamentnek és a Tanácsnak az e határozat előző évi végrehajtásáról, illetve a végrehajtás értékeléséről szóló jelentést. A jelentésben:

               a)

               megvizsgálja az uniós makroszintű pénzügyi támogatás végrehajtása terén elért eredményeket;

               b)

               értékeli a Kirgiz Köztársaság gazdasági helyzetét és kilátásait, valamint a 3. cikk (1) bekezdésében említett szakpolitikai intézkedések végrehajtása terén elért előrelépést;

               c)

               megvilágítja az egyetértési megállapodásban meghatározott gazdaságpolitikai feltételek, a Kirgiz Köztársaság aktuális gazdasági és költségvetési eredményei, valamint a Bizottságnak az uniós makroszintű pénzügyi támogatás részleteinek felszabadítására vonatkozó határozatai közötti összefüggést.

         (2)   Az 1. cikk (4) bekezdésében említett rendelkezésre állási időszak lejárta után legkésőbb két évvel a Bizottság utólagos értékelő jelentést nyújt be az Európai Parlamentnek és a Tanácsnak, értékelve a lezárt makroszintű pénzügyi támogatási műveletek eredményeit és hatékonyságát, valamint azt, hogy ezek milyen mértékben járultak hozzá a támogatás céljainak megvalósításához.
   9. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Strasbourgban, 2013. október 22-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         V. LEŠKEVIČIUS

      (1)  Az Európai Parlament 2012. december 11-i álláspontja és Tanács 2013. szeptember 23-i álláspontja első olvasatban (a Hivatalos Lapban még nem tették közzé). Az Európai Parlament 2013. október 22-i álláspontja (a Hivatalos Lapban még nem tették közzé).

      (2)  HL L 196., 1999.7.28., 48. o.

      (3)  Az Európai Parlament és a Tanács 778/2013/EU határozata (2013. augusztus 12.) a Grúziának nyújtandó további makroszintű pénzügyi támogatásról (HL L 218., 2013.8.14., 15. o.).

      (4)  Az Európai Parlament és a Tanács 2011. február 16-i 182/2011/EU rendelete a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).

      (5)  A legkevésbé fejlett országok, a tengeri kikötőkkel nem rendelkező fejlődő országok és a kis fejlődő szigetállamok főképviselőjének (ENSZ) hivatala.

      (6)  A Tanács 2010. július 26-i 2010/427/EU határozata az Európai Külügyi Szolgálat szervezetének és működésének megállapításáról (HL L 201., 2010.8.3., 30. o.).

      (7)  A Tanács 2009. május 25-i 2009/480/EK, Euratom rendelete a külső fellépésekre vonatkozó garanciaalap létrehozásáról (HL L 145., 2009.6.10., 10. o.).

      (8)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és a 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.)

      (9)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).

      (10)  A Tanács 1995. december 18-i 2988/95/EK, Euratom rendelete az Európai Közösségek pénzügyi érdekeinek védelméről (HL L 312., 1995.12.23., 1. o.).

      (11)  A Tanács 1996. november 11-i 2185/96/Euratom, EK rendelete az Európai Közösségek pénzügyi érdekeinek a csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.).

      (12)  Az Európai Parlament és a Tanács 883/2013/EU, Euratom rendelete (2013. szeptember 11.) az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.).


title: 2014/564/EU: Az Európai Parlament határozata ( 2014. április 3. ) az Európai Unió Szerveinek Fordítóközpontja 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/168

         AZ EURÓPAI PARLAMENT HATÁROZATA
   (2014. április 3.)
   az Európai Unió Szerveinek Fordítóközpontja 2012-es pénzügyi évre vonatkozó elszámolásának lezárásáról
   (2014/564/EU)
   AZ EURÓPAI PARLAMENT,

               —

               tekintettel az Európai Unió Szerveinek Fordítóközpontja 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Unió Szerveinek Fordítóközpontja 2012-es pénzügyi évre vonatkozó éves beszámolójáról szóló jelentésére, a központ válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Unió Szervei Fordítóközpontjának létrehozásáról szóló, 1994. november 28-i 2965/94/EK tanácsi rendeletre (4) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EK, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptemberi 30-i 1271/2013/EU felhatalmazáson alapuló bizottsági rendeletre (6), és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0205/2014),

               1.

               jóváhagyja az Európai Unió Szerveinek Fordítóközpontja 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Unió Szerveinek Fordítóközpontja igazgatójának, a Tanácsnak, a Bizottságnak és a Számvevőszéknek, továbbá gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 15. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 314., 1994.12.7., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács határozata (2003. február 18.) a pénzügyi szolgáltatásokkal foglalkozó Bizottság létrehozásáról

text:
Fontos jogi nyilatkozat

|

32003D0165

Hivatalos Lap L 067 , 12/03/2003 o. 0017 - 0017

		A Tanács határozata(2003. február 18.)a pénzügyi szolgáltatásokkal foglalkozó Bizottság létrehozásáról(2003/165/EK)AZ EURÓPAI UNIÓ TANÁCSA,1. FELIDÉZI, hogy a Tanács 2002. december 3-i következtetéseiben azon szándékának adott hangot, hogy határozatot kíván hozni egy új bizottság létrehozásáról azzal a céllal, hogy különféle pénzügyi piaci kérdések tekintetében tanácsot és áttekintést nyújtson a Tanács és a Bizottság számára;2. ennek megfelelően LÉTREHOZZA a pénzügyi szolgáltatásokkal foglalkozó bizottságot (a továbbiakban: "a bizottság") a következő feladatokkal:- a jogalkotási eljárástól függetlenül ágazatokat átfogó stratégiai vélemény nyújtása,- a pénzügyi szolgáltatások kérdésében hozzájárulás a közép és hosszú távú stratégia meghatározásához,- a kényes rövid távú kérdések tanulmányozása,- az elért előrehaladás és a végrehajtás értékelése,- politikai tanácsadás, továbbá áttekintés nyújtása mind a belső kérdések (pl. egységes piac, beleértve a pénzügyi szolgáltatások cselekvési tervének végrehajtását), mind a külső kérdések (pl. WTO) tekintetében;3. a bizottság összetételét, elnökségét és működését illetően a következőkben ÁLLAPODIK MEG:- a Bizottság és a Tanács minden egyes tagja egy magas szintű képviselőt és egy póttagot jelöl a bizottságba; az Európai Központi Bank egy képviselője és a Közösség illetékes szabályozási bizottságainak elnökei megfigyelői jogállással rendelkeznek,- a bizottságnak egy elnöke és egy alelnöke van, akiket a bizottság a tagállamok képviselői közül nevez ki; az elnök és az alelnök megbízási ideje két év; az első elnököt a Gazdasági és Pénzügyi Bizottság nevezi ki,- azon tagállam, amelynek képviselőjét elnökké nevezik ki, egy további képviselővel rendelkezik a bizottságban az elnök hivatali ideje alatt,- az elnök és az alelnök szorosan együttműködik a Bizottság képviselőjével, a Tanács elnökségét ellátó tagállam képviselőjével annak hivatali ideje alatt, a Tanács Főtitkárságának képviselőjével, valamint a Gazdasági és Pénzügyi Bizottság titkárságának képviselőjével a bizottság munkájának megkönnyítése érdekében,- a bizottság jelentést tesz a Gazdasági és Pénzügyi Bizottságnak annak érdekében, hogy a Gazdasági és Pénzügyi Tanács (ECOFIN) számára tanácsot dolgozzanak ki, a COREPER megállapított szerepét figyelembe véve,- a bizottság elnöke rendelkezésre áll, hogy a pénzügyi piacokkal kapcsolatos stratégiai fejlemények vonatkozásában az Európai Parlament gazdasági és monetáris ügyekkel foglalkozó bizottságával rendszeres véleménycserét folytasson,- a bizottság a Tanács eljárási szabályzatával összhangban elfogadja saját eljárási szabályzatát,- a titkárságot a Tanács Főtitkársága biztosítja;4. TUDOMÁSUL VESZI, hogy a bizottság tevékenysége nem érinti a Bizottság kezdeményezési jogát;5. ÚGY HATÁROZ, hogy e határozatot 2004. második felében felülvizsgálja.Kelt Brüsszelben, 2003. február 18-án.a Tanács részérőlaz elnökN. Christodoulakis--------------------------------------------------


title: 2014/515/EU: A Tanács határozata ( 2014. július 30. ) a Régiók Bizottsága négy ír tagjának és négy ír póttagjának kinevezéséről

text:
               5.8.2014

               HU

               Az Európai Unió Hivatalos Lapja

               L 232/22

         A TANÁCS HATÁROZATA
   (2014. július 30.)
   a Régiók Bizottsága négy ír tagjának és négy ír póttagjának kinevezéséről

      (2014/515/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az ír kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2). A Tanács 2011. szeptember 20-án a 2011/649/EU határozattal (3) Des HURLEY-t a Régiók Bizottsága tagjává, Catherine YORE-t pedig annak póttagjává nevezte ki a 2015. január 25-ig terjedő időszakra.

               (2)

               Gerry BREEN, Constance HANNIFFY, Des HURLEY és Brian MEANEY hivatali idejének lejártát követően a Régiók Bizottsága négy tagjának helye megüresedett.

               (3)

               Barney STEELE és Catherine YORE hivatali idejének lejártát követően a Régiók Bizottsága két póttagjának helye megüresedett.

               (4)

               Maria BYRNE-nek és Mary FREEHILL-nek a Régiók Bizottsága tagjaivá történő kinevezését követően két póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Maria BYRNE, Councillor, Limerick City and County Council

                           —

                           Eamon DOOLEY, Councillor, Offaly County Council

                           —

                           Mary FREEHILL, Councillor, Dublin City Council

                           —

                           Neale RICHMOND, Councillor, Dun Laoghaire Rathdown County Council;

                     és

               b)

               póttagként:

                           —

                           Deirdre FORDE, Councillor, Cork County Council

                           —

                           Clifford KELLY, Councillor, Cavan County Council

                           —

                           Michael MURPHY, Councillor, Tipperary County Council

                           —

                           William PATON, Councillor, Carlow County Council.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 30-án.

            a Tanács részéről

            az elnök

         S. GOZI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.

      (3)  HL L 261., 2011.10.6., 25. o.


title: A Politikai és Biztonsági Bizottság (KKBP) 2015/2413 határozata (2015. december 9.) az Európai Unió afganisztáni rendfenntartó missziója misszióvezetőjének adott megbízatás meghosszabbításáról (EUPOL AFGHANISTAN) (EUPOL Afganisztán/2/2015)

text:
               19.12.2015

               HU

               Az Európai Unió Hivatalos Lapja

               L 333/118

         A POLITIKAI ÉS BIZTONSÁGI BIZOTTSÁG (KKBP) 2015/2413 HATÁROZATA
   (2015. december 9.)
   az Európai Unió afganisztáni rendfenntartó missziója misszióvezetőjének adott megbízatás meghosszabbításáról (EUPOL AFGHANISTAN) (EUPOL Afganisztán/2/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió afganisztáni rendfenntartó missziójáról (EUPOL Afghanistan [helyesen: EUPOL Afganisztán]) szóló, 2010. május 18-i 2010/279/KKBP tanácsi határozatra (1) és különösen annak 10. cikke (1) bekezdésére,
   mivel:

               (1)

               A 2010/279/KKBP határozat 10. cikkének (1) bekezdése értelmében a Politikai és Biztonsági Bizottság (PBB) a Szerződés 38. cikkének megfelelően felhatalmazást kapott arra, hogy meghozza az EUPOL Afganisztán misszió politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               A Tanács 2014. december 17-én elfogadta a 2014/922/KKBP határozatot (2), amely 2016. december 31-ig meghosszabbította az EUPOL Afganisztán missziót.

               (3)

               A PBB 2015. február 10-én elfogadta a (KKBP) 2015/247 (3), amelyben a PBB a 2015. február 16-tól2015. december 31-ig tartó időszakra Pia STJERNVALL-t nevezte ki az EUPOL Afganisztán misszióvezetőjének.

               (4)

               Az Unió külügyi és biztonságpolitikai főképviselője azt javasolta, hogy a 2016. január 1-jétől2016. december 31-ig tartó időszakra hosszabbítsák meg Pia STJERNVALL-nak, az EUPOL Afganisztán misszióvezetőjének megbízatását,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2016. december 31-ig meghosszabbítja Pia STJERNVALL-nak, az EUPOL Afganisztán misszióvezetőjének megbízatását.
   2. cikk
   Ez a határozat az elfogadásának napján lép hatályba.
   Ezt a határozatot 2016. január 1-jétől kell alkalmazni.

      Kelt Brüsszelben, 2015. december 9-én.

            a Politikai és Biztonsági Bizottság részéről

            az elnök

         W. STEVENS

      (1)  A Tanács 2010/279/KKBP határozata (2010 május 18.) az Európai Unió afganisztáni rendfenntartó missziójáról (EUPOL AFGHANISTAN) (HL L 123., 2010.5.19., 4. o.).

      (2)  A Tanács 2014/922/KKBP határozata (2014. december 17.) az Európai Unió afganisztáni rendfenntartó missziójáról (EUPOL AFGHANISTAN) szóló 2010/279/KKBP határozat módosításáról és meghosszabbításáról (HL L 363., 2014.12.18., 152. o.).

      (3)  A Politikai és Biztonsági Bizottság (KKBP) 2015/247 határozata (2015. február 10.) az Európai Unió afganisztáni rendfenntartó missziója misszióvezetőjének kinevezéséről (EUPOL Afganisztán) (EUPOL AFGANISZTÁN/1/2015) (HL L 41., 2015.2.17., 24. o.).


title: A Tanács határozata (1978. június 19.) a tenyésztés céljából tartott állatok védelméről szóló európai egyezmény megkötéséről

text:
Fontos jogi nyilatkozat

|

31978D0923

Hivatalos Lap L 323 , 17/11/1978 o. 0012 - 0013 görög különkiadás: fejezet 03 kötet 23 o. 0040  spanyol különkiadás fejezet 03 kötet 15 o. 0047  portugál különkiadás fejezet 03 kötet 15 o. 0047

		A Tanács határozata(1978. június 19.)a tenyésztés céljából tartott állatok védelméről szóló európai egyezmény megkötéséről(78/923/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 100. cikkére,tekintettel a Bizottság javaslatára,tekintettel az Európai Parlament véleményére [1],tekintettel az Európai Gazdasági és Szociális Bizottság véleményére [2],mivel a tenyésztés céljából tartott állatok védelméről szóló európai egyezményt (a továbbiakban: egyezmény) az Európa Tanács dolgozta ki a tenyésztés céljából, különösen a modern intenzív termelési rendszerekben tartott állatok védelme érdekében;mivel a legutóbb a 76/372/EGK irányelvvel [3] módosított, a takarmányok hatósági ellenőrzésénél alkalmazandó közösségi mintavételi és elemzési módszerek bevezetéséről szóló, 1970. július 20-i 70/373/EGK tanácsi irányelv [4], a legutóbb a 78/117/EGK irányelvvel [5] módosított, a takarmány-adalékanyagokról szóló, 1970. november 23-i 70/524/EGK tanácsi irányelv [6], valamint a legutóbb a 76/934/EGK irányelvvel [7] módosított, a takarmányban előforduló nemkívánatos anyagok és termékek megengedett legmagasabb szintjének meghatározásáról szóló, 1973. december 17-i 74/63/EGK tanácsi irányelv [8] olyan közös szabályokat vezetett be, amelyekre az egyezmény – különösen egyes rendelkezéseinek végrehajtásával – hatással lehet;mivel az egyezmény egyéb rendelkezései olyan területekre vonatkoznak, amelyek tekintetében a Közösség még nem vezetett be közös szabályokat;mivel az állatok védelme önmagában nem közösségi célkitűzés; mivel azonban a tenyésztés céljából tartott állatok védelméről szóló meglévő nemzeti jogszabályok között olyan különbségek állnak fenn, amelyek egyenlőtlen versenyfeltételeket teremthetnek és amelyek következésképpen közvetett hatással lehetnek a közös piac megfelelő működésére;mivel ezenkívül az egyezmény a közös agrárpolitika hatálya alá tartozó ügyekkel foglalkozik;mivel ezért úgy tűnik, hogy a közösségi célkitűzések eléréséhez szükség van arra, hogy a Közösség az egyezményben részt vegyen;mivel az állattenyésztés Grönlandon az általános körülmények és különösen az éghajlat, az alacsony népsűrűség és a sziget kivételes mérete miatt a Közösség más régióitól alapvetően eltérő feltételek között zajlik; mivel ezért az egyezményt Grönlandra nem kell alkalmazni,A KÖVETKEZŐKÉPPEN HATÁROZOTT:1. cikkA tenyésztés céljából tartott állatok védelméről szóló európai egyezményt az Európai Gazdasági Közösség nevében a Tanács jóváhagyja.Az egyezmény szövegét csatolták e határozathoz.2. cikkA Tanács elnöke a jóváhagyó okiratot az egyezmény 14. cikkével összhangban [9] letétbe helyezi.A jóváhagyó okirat letétbe helyezésekor a Tanács elnöke az egyezmény 16. cikkével összhangban kijelenti, hogy az Egyezményt Grönlandra nem kell alkalmazni.Kelt Luxembourgban, 1978. június 19-én.a Tanács részérőlaz elnökP. Dalsager[1] HL C 83., 1977.4.4., 43. o.[2] HL C 204., 1976.8.30., 26. o.[3] HL L 102., 1976.4.15., 8. o.[4] HL L 170., 1970.8.3., 2. o.[5] HL L 40., 1978.2.10., 19. o.[6] HL L 270., 1970.12.14., 1. o.[7] HL l 64., 1976.12.31., 20. o.[8] HL L 38., 1974.2.11., 31. o.[9] Az egyezmény hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: 2014/492/EU: A Tanács határozata ( 2014. június 16. ) egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásnak az Európai Unió nevében történő aláírásáról és ideiglenes alkalmazásáról

text:
                  30.8.2014

                  HU

                  Az Európai Unió Hivatalos Lapja

                  L 260/1

         A TANÁCS HATÁROZATA
         (2014. június 16.)
         egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásnak az Európai Unió nevében történő aláírásáról és ideiglenes alkalmazásáról

            (2014/492/EU)

         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 37. cikkére és 31. cikkének (1) bekezdésére, összefüggésben az Európai Unió működéséről szóló szerződés 218. cikke (5) bekezdésével és 218. cikke (8) bekezdésének második albekezdésével,
         tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (5) bekezdésével és 218. cikke (8) bekezdésének második albekezdésével valamint 218. cikkének (7) bekezdésére,
         tekintettel az Európai Bizottság javaslatára,
         mivel:

                     (1)

                     A Tanács 2009. június 15-én felhatalmazta a Bizottságot, hogy tárgyalásokat kezdjen a Moldovai Köztársasággal a partnerségi és együttműködési megállapodást (1) felváltó, az Unió és a Moldovai Köztársaság közötti új megállapodás megkötése céljából.

                     (2)

                     Figyelembe véve a felek közötti szoros történelmi köteléket és a fokozatosan elmélyülő kapcsolatokat, valamint azon szándékukat, hogy ambiciózus és innovatív módon megerősítsék és elmélyítsék kapcsolataikat, az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (a továbbiakban: a megállapodás) irányuló tárgyalások a megállapodás 2013. november 29-i parafálásával sikeresen lezárultak.

                     (3)

                     A megállapodást az Unió nevében alá kell írni és egy részét – a megállapodás 464. cikkének megfelelően a hatálybalépését megelőzően a megkötéséhez szükséges eljárások befejezéséig – ideiglenesen alkalmazni kell.

                     (4)

                     A megállapodás egyes részeinek ideiglenes alkalmazása nem érinti az Unió és tagállamai közötti, a Szerződések szerinti hatáskörmegosztást.

                     (5)

                     Az Európai Unió működéséről szóló szerződés 218. cikkének (7) bekezdése szerint helyénvaló, hogy a Tanács felhatalmazza a Bizottságot a megállapodás módosításainak jóváhagyására, amelyeket a megállapodás 438. cikke (4) bekezdésében meghatározott, kereskedelmi formációban ülésező Társulási Bizottság fogad el – a megállapodás 306. cikkének megfelelően – a földrajzi árujelzőkkel foglalkozó albizottság javaslata alapján.

                     (6)

                     Helyénvaló megállapítani az olyan földrajzi árujelzők oltalmára irányuló megfelelő eljárásokat, amelyek a megállapodás értelmében oltalom alá kerülnek.

                     (7)

                     A megállapodás nem értelmezhető úgy, hogy az olyan jogokat biztosít vagy kötelezettségeket ír elő, amelyekre az uniós és tagállami bíróságok és törvényszékek előtt közvetlenül hivatkozni lehet,

               ELFOGADTA EZT A HATÁROZATOT:

            1. cikk

               (1)   Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásnak az Unió nevében történő aláírását – feltételezve a megállapodás megkötését – a Tanács jóváhagyja.

               (2)   A megállapodás szövegét csatolták e határozathoz.

            2. cikk
            A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.

            3. cikk

               (1)   A megállapodás hatálybalépéséig, összhangban annak 464. cikkével és feltéve, ha az abban előírt értesítéseket megtették, a megállapodás következő részeit ideiglenesen alkalmazni kell az Unió és a Moldovai Köztársaság között, de csak annyiban, amennyiben uniós hatáskörbe tartozó kérdéseket érintenek, beleértve a közös kül- és biztonságpolitika kidolgozására és végrehajtására vonatkozó uniós hatáskörbe tartozó kérdéseket is:

                           a)

                           I. cím;

                           b)

                           II. cím: 3–4. cikk és 7 és 8. cikke;

                           c)

                           III. cím: 12. és 15. cikke;

                           d)

                           IV. cím: az 5., a 9. és a 12. fejezet (a 68. cikk h) pontja kivételével), a 13. fejezet (a 71. cikk kivételével, amennyiben az a tengerpolitikai irányításra vonatkozik, továbbá a 73. cikk b) és e) pontja, valamint a 74. cikk kivételével), a 14. fejezet (a 77. cikk i) pontja kivételével), a 15. fejezet (a 81. cikk a) és e) pontja, valamint a 82. cikk (2) bekezdése kivételével), a 16. fejezet (a 87. cikk, a 88. cikk c) pontja, valamint a 89. cikk a) és b) pontja kivételével, amennyiben az említett b) pont a talajvédelemre vonatkozik), a 26. és a 28. fejezet, valamint a 30., a 37., a 46., az 57., a 97., a 102. és a 116. cikk;

                           e)

                           V. cím (a 278. cikk kivételével, amennyiben az a szellemitulajdon-jogok büntetőjogi jogérvényesítésére vonatkozik; valamint a 359. és a 360. cikk kivételével, amennyiben azok a tagállami szintű közigazgatási eljárásokra, felülvizsgálatra vagy fellebbezésre vonatkoznak);

                           f)

                           VI. cím;

                           g)

                           VII. cím: a 456. cikk (1) bekezdése kivételével, amennyiben az említett cím rendelkezései – az e bekezdésben meghatározottak szerint – a megállapodás ideiglenes alkalmazásának biztosítására korlátozódnak;

                           h)

                           a II–XIII. melléklet, a XV–XXXV. melléklet, valamint az I–IV. jegyzőkönyv.

               (2)   A Tanács Főtitkársága gondoskodik azon napnak az Európai Unió Hivatalos Lapjában való közzétételéről, amelytől kezdődően a megállapodást ideiglenesen alkalmazni kell.

            4. cikk
            A megállapodás 306. cikkének alkalmazása során az Unió nevében a Bizottság hagyja jóvá a megállapodásnak a földrajzi árujelzőkkel foglalkozó albizottság határozatai révén történő módosításait. Ha valamely földrajzi árujelzőre vonatkozó kifogást követően az érdekelt felek nem tudnak megállapodni, akkor azzal kapcsolatban a Bizottság az 1151/2012/EU európai parlamenti és tanácsi rendelet 57. cikkének (2) bekezdésében megállapított eljárás alapján álláspontot fogad el (2).

            5. cikk

               (1)   A megállapodás V. címe 9. fejezetének „Földrajzi árujelzők” című 3. alszakasza szerint oltalom alatt álló elnevezéseket bármely olyan gazdasági szereplő használhatja, amely az adott leírásnak megfelelő mezőgazdasági terméket, élelmiszert, bort, ízesített bort vagy szeszes italt forgalmaz.

               (2)   A megállapodás 301. cikkének megfelelően a tagállamok és az Unió intézményei valamely érdekelt fél kérésére is érvényesítik a megállapodás 297–300. cikkében meghatározott oltalmat.

            6. cikk
            A megállapodás nem értelmezhető úgy, hogy az olyan jogokat biztosít vagy kötelezettségeket ír elő, amelyekre az uniós és tagállami bíróságok és törvényszékek előtt közvetlenül hivatkozni lehet.

            7. cikk
            Ez a határozat az elfogadását követő napon lép hatályba.

            Kelt Luxembourgban, 2014. június 16-án.

                  a Tanács részéről

                  az elnök

               G. KARASMANIS

            (1)  Partnerségi és együttműködési megállapodás az Európai Közösségek és tagállamai és a Moldovai Köztársaság között (HL L 181., 1998.6.24., 3. o.).

            (2)  Az Európai Parlament és a Tanács 2012. november 21-i 1151/2012/EU rendelete a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).


title: 2012/470/EU: A Tanács határozata ( 2012. augusztus 7. ) a 2012/96/EU határozat érvényességének meghosszabbításáról és a 2002/148/EK határozatban meghatározott megfelelő intézkedések alkalmazásának felfüggesztéséről

text:
               10.8.2012

               HU

               Az Európai Unió Hivatalos Lapja

               L 213/13

         A TANÁCS HATÁROZATA
   (2012. augusztus 7.)
   a 2012/96/EU határozat érvényességének meghosszabbításáról és a 2002/148/EK határozatban meghatározott megfelelő intézkedések alkalmazásának felfüggesztéséről
   (2012/470/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt (1) és legutóbb Ouagadougouban (Burkina Faso) 2010. június 23-án felülvizsgált (2) partnerségi megállapodásra (a továbbiakban: Cotonoui Megállapodás) és különösen annak 96. cikkére,
   tekintettel a tagállamok kormányainak a Tanács keretében ülésező képviselői között létrejött, a Cotonoui Megállapodás végrehajtása során hozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel az Európai Bizottság javaslatára,
   mivel:

               (1)

               A 2002/148/EK határozattal (4) lezárásra kerültek a Cotonoui Megállapodás 96. cikke (2) bekezdése c) pontja szerinti konzultációk a Zimbabwei Köztársasággal, és meghozták a határozat mellékletében meghatározott megfelelő intézkedéseket. Ezeket az intézkedéseket azóta kiigazították, alkalmazási időszakukat pedig évente meghosszabbították.

               (2)

               A 2012/96/EU határozattal (5) a megfelelő intézkedéseket kiigazították, alkalmazási időszakukat pedig hat hónappal, 2012. augusztus 20-ig meghosszabbították.

               (3)

               Az Unió úgy tekint a zimbabwei nemzeti egységkormány létrehozására, hogy az lehetőséget teremt az Európai Unió és Zimbabwe közötti konstruktív kapcsolat visszaállítására, valamint arra, hogy az Unió támogassa a zimbabwei reformprogram végrehajtását.

               (4)

               A Zimbabwéval szembeni korlátozó intézkedésekről szóló 2011/101/KKBP határozat módosításáról szóló, 2012. február 17-i 2012/97/KKBP tanácsi határozatával (6) az Unió azt a jelentős döntést hozta, hogy enyhíti az egyénekre kivetett párhuzamos KKBP-szankciókat a további előrelépés előmozdítása céljából, ezáltal jelezve szilárd elkötelezettségét az átfogó politikai megállapodás folyamata mellett. A Brüsszelben 2012 májusában az együttműködés újrakezdésével foglalkozó zimbabwei miniszteri csoport részvételével megrendezett magas szintű konzultációk fontos lépést jelentenek az együttműködés újrakezdésének irányában.

               (5)

               Az Európai Unió továbbra is támogatja a nemzeti egységkormánynak az átfogó politikai megállapodás végrehajtására irányuló aktuális erőfeszítéseit, és üdvözli a gazdaság stabilizálása és a szociális szolgáltatások helyreállítása tekintetében Zimbabwe által elért eredményeket. Folytatja továbbá a Dél-Afrika által a Dél-afrikai Fejlesztési Közösség nevében irányított erőfeszítések támogatását is.

               (6)

               Helyénvaló, hogy az átfogó politikai megállapodás folyamata melletti szilárd elkötelezettségének jeleként az Unió meghosszabbítsa a 2012/96/EU határozat érvényességi idejét, ugyanakkor 12 hónapra felfüggessze az együttműködést korlátozó, a Cotonoui Megállapodás 96. cikke szerinti megfelelő intézkedések alkalmazását.

               (7)

               Amennyiben a demokrácia, az emberi jogok, vagy a jogállamiság tekintetében romlana a helyzet Zimbabwében, az Unió bármikor újra bevezetheti a szóban forgó megfelelő intézkedéseket, és/vagy más intézkedéseket hozhat,

         ELFOGADTA EZT A HATÁROZATOT:
   1. cikk
   A 2012/96/EU határozatnak és az abban foglalt megfelelő intézkedéseknek az érvényességi ideje 2013. augusztus 20-ig meghosszabbodik. A megfelelő intézkedések alkalmazása ugyanakkor felfüggesztésre kerül.
   A megfelelő intézkedéseket rendszeresen felül kell vizsgálni, és azokat újra alkalmazni kell, amennyiben jelentősen romlik a helyzet Zimbabwében. Az intézkedéseket legkésőbb hat hónappal e határozat hatálybalépését követően felül kell vizsgálni.
   Az e határozathoz csatolt levél címzettje Robert Mugabe, Zimbabwe elnöke, másolatot kap Morgan Tsvangirai miniszterelnök és Welshman Ncube.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2012. augusztus 7-én.

            a Tanács részéről

            az elnök

         A. D. MAVROYIANNIS

      (1)  HL L 317., 2000.12.15., 3. o.

      (2)  HL L 287., 2010.11.4., 3. o.

      (3)  HL L 317., 2000.12.15., 376. o.

      (4)  A Tanács 2002. február 18-i határozata a Zimbabwével az AKCS–EK partnerségi megállapodás 96. cikke alapján folytatott konzultációk lezárásáról (HL L 50., 2002.2.21., 64. o.).

      (5)  A Tanács 2012. február 17-i határozata az elsőként a Zimbabwével az AKCS–EK partnerségi megállapodás 96. cikke alapján folytatott konzultációk lezárásáról szóló 2002/148/EK határozattal megállapított megfelelő intézkedések kiigazításáról és alkalmazási időszakának meghosszabbításáról (HL L 47., 2012.2.18., 47. o.).

      (6)  HL L 47., 2012.2.18., 50. o.

      MELLÉKLET

         LEVÉL ZIMBABWE ELNÖKÉHEZ

      Az Európai Unió 2002. február 19-én kelt levelében tájékoztatta Önt a Cotonoui Megállapodás 96. cikke alapján folytatott konzultációk lezárásáról és a Cotonoui Megállapodás 96. cikke (2) bekezdésének c) pontja értelmében megfelelő intézkedések meghozataláról szóló határozatáról. Az Európai Unió a 2012. február 23-án kelt levelében tájékoztatta Önt határozatáról, amelyben 2012. augusztus 20-ig meghosszabbította ezen intézkedések alkalmazási időszakát.
      Az Európai Unió biztatónak értékeli azokat az eredményeket, amelyeket a nemzeti egységkormány Zimbabwében az átfogó politikai megállapodás végrehajtása terén elért. Az Európai Unió megerősíti, hogy kiemelt jelentőséget tulajdonít a Cotonoui Megállapodás 8. cikke szerinti politikai párbeszédnek, amelyet a zimbabwei kormány kérésére, a 2009 júniusában Brüsszelben megrendezett EU–Zimbabwe miniszteri trojka keretében indítottak el hivatalosan. A felek egyetértenek abban, hogy a 8. cikk szerinti párbeszéd fő célja az EU–Zimbabwe kapcsolat normalizálása, az átfogó politikai megállapodás szerinti reformok végrehajtásának elősegítése, valamint a békés és hiteles választások előkészítése.
      Az Európai Unió üdvözli, hogy konstruktív párbeszéd alakult ki abban a folyamatban, amelynek során az Unió újrakezdi az együttműködést a nemzeti egységkormányt alkotó valamennyi féllel. Ennek keretében idén májusban találkozóra került sor Catherine Ashton főképviselő és az együttműködés újraindításáért felelős zimbabwei miniszteri bizottság tagjai között. Az Európai Unió üdvözli, hogy a Dél-afrikai Fejlesztési Közösség (SADC) továbbra is elkötelezett az átfogó politikai megállapodás végrehajtásának támogatása iránt, amit kifejezésre is juttatott a közelmúltban tartott luandai rendkívüli SADC-csúcstalálkozón.
      A nemzeti egységkormány által a zimbabwei nép szabadságának és jólétének növelése érdekében tett lépések alapján helyénvaló azonnali hatállyal felfüggeszteni az eddig a Cotonoui Megállapodás 96. cikke alapján alkalmazott intézkedéseket. Ezáltal az Európai Unió számára lehetővé válik, hogy közvetlenül együttműködjön a nemzeti egységkormánnyal, és hogy a következő Európai Fejlesztési Alap keretében új segítségnyújtási programokat dolgozzon ki a zimbabwei nép számára. Ezzel összefüggésben, továbbá összhangban a Zimbabwe és a nemzetközi pénzügyi intézmények közötti együttműködés újrakezdésének támogatását célzó erőfeszítésekkel és az ideiglenes gazdasági partnerségi megállapodás aláírásának céljával, az Európai Beruházási Bank azt tervezi, hogy újrakezdi a zimbabwei magánszektor érintő fejlesztési tevékenységeit.
      Az Európai Unió üdvözli, hogy az ENSZ emberi jogi főbiztosa a nemzeti egységkormány meghívására nemrégiben Zimbabwébe látogatott. Az Európai Unió kiemelt fontosságot tulajdonít a Cotonoui Megállapodás 9. cikkében foglalt rendelkezéseknek, mivel az emberi jogok tiszteletben tartása, a demokratikus intézmények és a jogállamiság az EU–Zimbabwe kapcsolatok alapját képezik, és ezért az Európai Unió továbbra is szorosan figyelemmel fogja kísérni a zimbabwei helyzet alakulását. Elismeri, hogy az emberi jogi helyzetet illetően sikerült javulást elérni, azonban bizonyos területek továbbra is jelentős aggodalomra adnak okot.
      Az Európai Unió az idén februárban jelzetteknek megfelelően és az általa alkalmazott fokozatos megközelítéssel összhangban a Zimbabwével kapcsolatos politikáját attól függően alakítja tovább, hogy a zimbabwei pártok milyen eredményeket érnek el az SADC-ütemterv végrehajtása terén.
      Az Európai Unió megerősíti partnerségét a zimbabwei néppel. A megfelelő intézkedések alkalmazásának az Európai Unió általi felfüggesztése és a nemzeti egységkormánnyal való párbeszédnek és együttműködésnek az Európai Unió általi újrakezdése arra irányul, hogy új lendületet adjon az EU–Zimbabwe kétoldalú kapcsolatok javításának, azok teljes normalizálása érdekében. Az Európai Unió felszólítja valamennyi felet, hogy a kedvező fordulatot kihasználva fejezze be az átfogó politikai megállapodás végrehajtását.
      Tisztelettel:

               a Tanács részéről

            C. ASHTON

               a Bizottság részéről

            A. PIEBALGS